|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | Frumvarp til laga um breytingu á lögum um sértryggð skuldabréf og fleiri lögum (sértryggð skuldabréf) / FJR22030045 |
| **Ráðuneyti** | Fjármála- og efnahagsráðuneyti |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 29. september 2022 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**   Ekki er gert ráð fyrir áhrifum á fjárhag ríkisins.   1. **Tekjubreytingar**   Ekki er gert ráð fyrir því að samþykkt frumvarpsins kalli á sérstaka breytingu á eftirlitsgjaldi til Seðlabanka Íslands eða hafi önnur áhrif á tekjur ríkisins.   1. **Útgjaldabreytingar**   Ekki er gert ráð fyrir því að samþykkt frumvarpsins auki útgjöld ríkisins.   1. **Eignabreytingar**   Ekki er gert ráð fyrir því að samþykkt frumvarpsins hafi áhrif á eignir ríkisins.   1. **Aðrir áhrifaþættir varðandi ríkisfjármál**   Nei. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins?**   Á ekki við.   1. **Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?**   Á ekki við.   1. **Tengist einhver ný eða aukin tekjuöflun verkefninu?**   Nei. |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   *1. Útgefendur.*  Sértryggð skuldabréf eru talin mjög örugg fjárfesting. Það gerir þau að hagkvæmri og jafnframt stöðugri fjármögnunarleið fyrir banka. Bankar hafa þannig getað sótt fjármagn með útgáfu sértryggðra skuldabréfa jafnvel þegar umrót er á fjármálamörkuðum og önnur fjármögnun reynist torsótt. Það sýndi sig vel í fjármálakreppunni 2008-2009 þegar markaðir fyrir sértryggð skuldabréf erlendis röskuðust mun síður en aðrar fjármögnunarleiðir banka. Bankar geta einnig notað sértryggð skuldabréf sem tryggingu í viðskiptum við seðlabanka í því skyni að afla sér lauss fjár. Af þessum sökum gerir möguleikinn á útgáfu sértryggðra skuldabréfa bönkum betur kleift að styðja við hagkerfið með lánveitingum og annarri þjónustu og treystir jafnframt fjármálastöðugleika.  Íslenskar lánastofnanir geta þegar gefið út sértryggð skuldabréf á grundvelli laga um sértryggð skuldabréf. Innleiðing tilskipunar (ESB) 2019/2162 og reglugerðar (ESB) 2019/2160 hér á landi auðveldar þó íslenskum lánastofnunum að markaðssetja sértryggð skuldabréf utan Íslands og greiðir þannig fyrir útgáfunni, sem gæti lækkað fjármögnunarkostnað og stuðlað að stöðugri fjármögnun þeirra.  Innleiðing reglugerðar (ESB) 2021/424 hefur ekki áhrif sem stendur þar sem engin íslensk lánastofnun notast við óhefðbundna staðalaðferð við mat á markaðsáhættu.  *2. Fjárfestar.*  Sértryggð skuldabréf geta verið ákjósanleg fjárfesting fyrir fjárfesta sem sækjast eftir öruggum langtímaeignum. Íslenskir stofnanafjárfestar, svo sem lífeyris- og verðbréfasjóðir og tryggingafélög, geta þegar keypt sértryggð skuldabréf. Fyrirsjáanlegt er að innleiðing Evrópugerðanna treysti þó frekar öryggi fjárfestinga í sértryggðum skuldabréfum. Innleiðingin getur því greitt frekar fyrir fjárfestingum fjárfesta sem sækjast eftir öruggum fjárfestingum í sértryggðum skuldabréfum.  Eigendur sértryggðra skuldabréfa eiga, auk almennrar kröfu á útgefanda, forgangsrétt umfram aðra kröfuhafa að eignum í tryggingasafni verði útgefandi gjaldþrota. Útgáfa sértryggðra skuldabréfa getur því gert stöðu annarra kröfuhafa verri við gjaldþrot útgefanda þar sem minna yrði eftir af eignum í þrotabúi sem væru lausar við kvaðir og mætti nýta til að standa skil á greiðslum til þeirra. Leyfi til útgáfu sértryggðra skuldabréfa hér á landi er þó háð því að fjárhagur lánastofnunar sé svo traustur að hagsmunum annarra kröfuhafa, þar með talinna innstæðueigenda, sé ekki stefnt í hættu með útgáfu sértryggðra skuldabréfa. Auk þess er annarri löggjöf, einkum löggjöf um innstæðutryggingar og skilameðferð lánastofnana, ætlað að treysta stöðu eigenda innstæðna hjá lánastofnunum í greiðsluvanda. Ekki er því talið að reglur sem greiða fyrir útgáfu sértryggðra skuldabréfa ógni stöðu annarra kröfuhafa, í hið minnsta ekki stöðu innstæðueigenda.   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Tilskipun (ESB) 2019/2162 gerir ráð fyrir fáeinum reglum til að vernda fjárfesta sem ekki er nú mælt fyrir um í íslenskum lögum. Slíkar reglur geta aukið kostnað við útgáfu sértryggðra skuldabréfa. Á móti vegur þó að aukin fjárfestavernd getur lækkað ávöxtunarkröfu skuldabréfanna vegna minni áhættu fjárfesta. Í þessu sambandi má einkum nefna nýja reglu um að ávallt skuli vera nægt laust fé í tryggingasafni til að standa undir hámarksnettóútgreiðslum af sértryggðum skuldabréfum næstu 180 daga. Ekki er talið að innleiðing reglunnar hafi veruleg áhrif á íslenska útgefendur ef heimilað verður að notast við eignir skv. a- og b-lið 3. mgr. 16. gr. tilskipunarinnar til að uppfylla kröfuna, en áhrifin gætu orðið meiri ef mengi eigna sem megi nota í þessu skyni verður takmarkað á grundvelli heimildar í 2. undirgr. sömu málsgreinar. Í frumvarpinu er gert ráð fyrir því að afmarkað verði í reglum Seðlabanka Íslands hvaða eignir megi telja til lauss fjár í þessu skyni.  Ráðgjafarnefnd um opinberar eftirlitsreglur samkvæmt lögum um opinberar eftirlitsreglur, nr. 27/1999, var send tilkynning um birtingu áhrifamats þessa.   1. **Samkeppnisskilyrði**   Innleiðing gerðanna greiðir fyrir útgáfu og viðskiptum íslenskra lánastofnana með sértryggð skuldabréf þvert á landamæri innan Evrópska efnahagssvæðisins. Hún bætir þannig samkeppnisstöðu íslenskra lánastofnana gagnvart lánastofnunum annars staðar á Evrópska efnahagssvæðinu. |
| 1. **Önnur áhrif** |
| 1. **Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011**   Ekki er gert ráð fyrir áhrifum á fjárhag sveitarfélaga.   1. **Áhrif á frelsi til að veita þjónustu (með eða án staðfestu á Íslandi)**   Samræming við reglur annars staðar á Evrópska efnahagssvæðinu er til þess fallin að greiða fyrir veitingu þjónustu þvert á landamæri.   1. **Áhrif á tæknilegar reglur um vöru og fjarþjónustu, sbr. lög nr. 57/2000**   Á ekki við.   1. **Áhrif á byggðalög**   Innleiðing Evrópugerðanna gæti lækkað fjármögnunarkostnað íslenskra lánastofnana og þannig greitt fyrir lánveitingum þeirra á hagstæðari kjörum, þar á meðal utan höfuðborgarsvæðisins. Ekki er þó talið að þau áhrif verði veruleg.   1. **Áhrif á frjáls félagasamtök**   Innleiðing Evrópugerðanna gæti lækkað fjármögnunarkostnað íslenskra lánastofnana og þannig greitt fyrir lánveitingum þeirra á hagstæðari kjörum, þar á meðal til frjálsa félagasamtaka. Ekki er þó talið að þau áhrif verði veruleg.   1. **Áhrif á jafnrétti kynjanna**   Ekki er gert ráð fyrir áhrifum á jafnrétti kynjanna.   1. **Áhrif a lýðheilsu**   Ekki er gert ráð fyrir áhrifum á lýðheilsu.   1. **Áhrif á menntun, nýsköpun og rannsóknir**   Innleiðing Evrópugerðanna gæti lækkað fjármögnunarkostnað íslenskra lánastofnana og þannig greitt fyrir lánveitingum þeirra á hagstæðari kjörum, þar á meðal til menntunar, nýsköpunar og rannsókna. Ekki er þó talið að þau áhrif verði veruleg.   1. **Áhrif á möguleika einstaklinga og fyrirtækja til að eiga samskipti þvert á norræn landamæri**   Samræming við reglur annars staðar á Norðurlöndum er til þess fallin að greiða fyrir veitingu þjónustu þvert á norræn landamæri.   1. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni**   Gert er ráð fyrir að Fjármálaeftirlitið hafi áfram eftirlit með framkvæmd laga um sértryggð skuldabréf. Ekki er gert ráð að innleiðing Evrópugerðanna hafi veruleg áhrif á eftirlitið eða að hún kalli á sérstaka breytingu á eftirlitsgjaldi.   1. **Áhrif á stöðu tiltekinna þjóðfélagshópa, s.s. aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar**   Ekki er gert ráð fyrir áhrifum á stöðu tiltekinna þjóðfélagshópa.   1. **Áhrif á umhverfi og sjálfbæra þróun**   Ekki er gert ráð fyrir áhrifum á umhverfi og sjálfbæra þróun. |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   Ekki er gert ráð fyrir áhrifum á fjárhag ríkisins.   1. **Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á**   Ísland á eftir að innleiða tæplega þrjátíu gerðir á sviði fjármálamarkaðar sem teknar hafa verið upp í samninginn um Evrópska efnahagssvæðið. Veittur var frestur til 8. janúar 2023 til að innleiða tilskipun (ESB) 2019/2162 og reglugerð (ESB) 2019/2160 og innleiðing þeirra fyrir þann tíma minnkar því ekki innleiðingarhalla Íslands, en kemur í veg fyrir að gerðirnar bætist við hallann. Ákvörðun sameiginlegu EES-nefndarinnar um upptöku reglugerðar (ESB) 2021/424 í samninginn tók aftur á móti gildi 1. júní 2022. Innleiðingarhalli Íslands mun því minnka um eina gerð við innleiðingu hennar.   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   Innleiðing tilskipunar (ESB) 2019/2162 og reglugerðar (ESB) 2019/2160 er ekki talin hafa veruleg áhrif hér á landi því hér er þegar til staðar lagarammi um sértryggð skuldabréf sem svipar til þess ramma sem gert er ráð fyrir í Evrópugerðunum. Innleiðingin mun þó greiða fyrir útgáfu og viðskiptum íslenskra lánastofnana með sértryggð skuldabréf þvert á landamæri innan Evrópska efnahagssvæðisins og gæti lækkað lítillega fjármögnunarkostnað þeirra. Þá samræmist hún skuldbindingum Íslands samkvæmt samningnum um Evrópska efnahagssvæðið. |
| 1. **Til útfyllingar vegna endanlegs mats – breytingar frá frummati** |
| 1. **Voru áform um lagasetninguna ásamt frummati á áhrifum kynnt fyrir FJR?**   Áformin og frummatið voru unnin af ráðuneytinu í samráði við starfshóp með fulltrúum frá Samtökum fjármálafyrirtækja og Seðlabanka Íslands.   1. **Eru helstu efnisatriði frumvarpsins óbreytt/lítið breytt frá þeim tíma?**   Já.   1. **Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin?**   Á ekki við. |